Pensiynau Gwasanaethau Cyhoeddus, Cymru RHAN 1 Rhagarweiniol Enwi, cychwyn a dod i ben 1 1 Enw’r Rheoliadau hyn yw Rheoliadau Cynllun Pensiwn y Diffoddwyr Tân (Cymru) (Darpariaethau Canlyniadol) 2015. 2 Ac eithrio rheoliad 10, daw’r Rheoliadau hyn i rym ar 1 Ebrill 2015. 3 Daw rheoliad 10 i rym ar yr un diwrnod â pharagraff 38 o Atodlen 13 i Ddeddf Pensiynau 2014 , ac ar y diwrnod hwnnw bydd rheoliad 9 yn peidio â chael effaith. Dehongli 2 Yn y Rheoliadau hyn— ystyr “y cynllun newydd” (“ the new scheme ”) yw’r cynllun a sefydlwyd gan reoliad 2 o Reoliadau Cynllun Pensiwn y Diffoddwyr Tân (Cymru) 2015 ; ystyr “ Deddf 1993 ” (“ the 1993 Act ”) yw Deddf Cynlluniau Pensiwn 1993 ; ystyr “ Deddf 2013 ” (“ the 2013 Act ”) yw Deddf Pensiynau’r Gwasanaethau Cyhoeddus 2013 ; ac ystyr “hen gynllun” (“ old scheme ”) yw’r cynllun a gyfansoddwyd gan Orchymyn Cynllun Pensiwn y Dynion Tân 1992 fel y mae’n cael effaith yng Nghymru neu’r cynllun a gyfansoddwyd gan Orchymyn Cynllun Pensiwn y Diffoddwyr Tân (Cymru) 2007 . RHAN 2 Addasu darpariaethau contractio allan Cymhwyso’r Rhan hon 3 Mae’r Rhan hon yn gymwys— a pan wneir dewisiad o dan adran 11 (dewisiadau ynghylch cyflogaethau sydd wedi eu cynnwys o dan dystysgrifau contractio allan) o Ddeddf 1993 mewn perthynas â phersonau sy’n dod yn aelodau o’r cynllun newydd ar neu ar ôl 1 Ebrill 2015 a chyn 6 Ebrill 2016 (pa un ai bod unrhyw un neu ragor o’r personau hynny yn aelodau o hen gynllun ai peidio); a b pan fo’r cynllun newydd yn bodloni gofynion adran 9 (gofynion o ran ardystio cynlluniau: cyffredinol) o Ddeddf 1993 . Contractio allan 4 1 Mae Rhan 2 o Reoliadau Cynlluniau Pensiwn Galwedigaethol (Contractio Allan) 1996 (ardystio cyflogaethau) wedi ei haddasu fel a ganlyn o ran y modd y’i cymhwysir i’r cynllun newydd. 2 Nid yw’r gofynion yn rheoliad 2(1)(a) (gwneud dewisiadau ar gyfer dyroddi tystysgrifau contractio allan) a rheoliadau 3 (hysbysiadau gan gyflogwyr o fwriad i wneud dewisiad) i 5 (amser ar gyfer gwneud dewisiad) yn gymwys. 3 Yn rheoliad 6 (gwybodaeth sydd i’w chynnwys mewn dewisiad)— a mae paragraff (1) i’w ddarllen fel pe rhoddid y canlynol yn lle is-baragraffau (a) i (f)— a the name by which the new scheme is to be known; b the name by which the old schemes are known; and c any other information necessary to enable the Commissioners for Her Majesty’s Revenue and Customs to identify the old schemes. ; a b nid yw paragraffau (2) a (3) yn gymwys. RHAN 3 Addasu darpariaethau ymadawr cynnar a darpariaethau eraill Cymhwyso’r Rhan hon 5 Mae’r Rhan hon yn gymwys pan fo person (P)— a yn aelod o hen gynllun, pa un ai yn rhinwedd gwasanaeth pensiynadwy ar gyfer y cynllun hwnnw neu wasanaeth tybiedig cynllun trosglwyddo o dan baragraff 2 o Atodlen 7 i Ddeddf 2013 (cyswllt cyflog terfynol); b yn aelod o’r cynllun newydd yn rhinwedd gwasanaeth pensiynadwy ar gyfer y cynllun newydd; ac c yn berson y mae paragraff 1 neu 2 o Atodlen 7 i Ddeddf 2013 yn gymwys iddo yn rhinwedd ei wasanaeth pensiynadwy ar gyfer y cynllun newydd, ac y penderfynir ei gyflog terfynol at ddibenion yr hen gynllun drwy gyfeirio at y paragraff hwnnw. Ardystio 6 1 Mae adran 15A o Ddeddf 1993 (lleihau lleiafswm gwarantedig o ganlyniad i ddebyd pensiwn) wedi ei haddasu fel a ganlyn mewn perthynas â P. 2 Wrth gymhwyso’r adran honno i’r hen gynllun, mae cyfeiriad yn is-adran (2) o’r adran honno at wasanaeth pensiynadwy o dan y cynllun i’w ystyried yn gyfeiriad at wasanaeth pensiynadwy naill ai ar gyfer yr hen gynllun neu ar gyfer y cynllun newydd. Cadw budd 7 1 Mae Pennod 1 o Ran 4 o Ddeddf 1993 (diogelwch ar gyfer ymadawyr cynnar; cadw budd o dan gynlluniau galwedigaethol) wedi ei haddasu fel a ganlyn mewn perthynas â P. 2 Wrth gymhwyso’r Bennod honno i’r hen gynllun— a yn adran 70 (dehongli), yn y diffiniadau o “relevant employment” a “long service benefit” mae cyfeiriad at y cynllun i’w ystyried yn gyfeiriad naill ai at yr hen gynllun neu’r cynllun newydd; b yn adran 71(1) (egwyddor sylfaenol ynglŷn â budd gwasanaeth byr)— i mae’r gofyniad bod cynllun yn gwneud darpariaeth i’w ystyried yn ofyniad bod rhaid i naill ai’r hen gynllun neu’r cynllun newydd wneud y ddarpariaeth honno; ii mae cyfeiriad at daliad trosglwyddo i’r cynllun i’w ystyried yn gyfeiriad at daliad trosglwyddo i naill ai’r hen gynllun neu’r cynllun newydd; iii mae cyfeiriad at derfynu gwasanaeth pensiynadwy P i’w ystyried yn gyfeiriad at derfynu gwasanaeth pensiynadwy P mewn perthynas â’r cynllun newydd; iv mae cyfeiriad at fudd a fyddai wedi bod yn daladwy i P o dan y cynllun i’w ystyried yn gyfeiriad at fudd a fyddai wedi bod yn daladwy i P naill ai o dan yr hen gynllun neu o dan y cynllun newydd, ac mae cyfeiriadau dilynol yn y Bennod at “short service benefit” i’w dehongli yn unol â hynny; c yn adran 71(5), mae cyfeiriad at derfynu gwasanaeth pensiynadwy P i’w ystyried yn gyfeiriad at derfynu gwasanaeth pensiynadwy P mewn perthynas â’r cynllun newydd; d yn adran 71(7)(a), mae cyfeiriad at wasanaeth pensiynadwy P o dan y cynllun i’w ystyried yn gyfeiriad at wasanaeth pensiynadwy P naill ai ar gyfer yr hen gynllun neu ar gyfer yr hen gynllun a’r cynllun newydd ar y cyd; ac e yn adrannau 72(2) (dim gwahaniaethu rhwng buddiolwyr gwasanaeth byr a buddiolwyr gwasanaeth hir), 74(6) a (7) (cyfrifo budd gwasanaeth byr), 75(3) a (4) (credydau) a 76(1) a (3) (cynyddiadau pensiwn), mae cyfeiriad at derfynu gwasanaeth pensiynadwy P i’w ystyried yn gyfeiriad at derfynu gwasanaeth pensiynadwy P mewn perthynas â’r cynllun newydd. 3 Wrth gymhwyso’r Bennod honno i’r cynllun newydd— a yn adran 70, yn y diffiniadau o “relevant employment” a “long service benefit”, mae cyfeiriad at y cynllun i’w ystyried yn gyfeiriad at naill ai’r hen gynllun neu’r cynllun newydd; b yn adran 71(1)— i mae gofyniad bod cynllun yn gwneud darpariaeth i’w ystyried yn ofyniad bod rhaid i naill ai’r hen gynllun neu’r cynllun newydd wneud y ddarpariaeth honno; ii mae cyfeiriad at daliad trosglwyddo i’r cynllun i’w ystyried yn gyfeiriad at daliad trosglwyddo i naill ai’r hen gynllun neu’r cynllun newydd; iii mae cyfeiriad at fudd a fyddai wedi bod yn daladwy i P o dan y cynllun i’w ystyried yn gyfeiriad at fudd a fyddai wedi bod yn daladwy i P naill ai o dan yr hen gynllun neu o dan y cynllun newydd, ac mae cyfeiriadau dilynol yn y Bennod at “short service benefit” i’w dehongli yn unol â hynny; c yn adran 71(7)(a), mae cyfeiriad at wasanaeth pensiynadwy P o dan y cynllun i’w ystyried yn gyfeiriad at wasanaeth pensiynadwy P naill ai ar gyfer y cynllun newydd neu ar gyfer yr hen gynllun a’r cynllun newydd ar y cyd; a d yn adran 74(6), mewn perthynas â gwasanaeth pensiynadwy sydd wedi ei derfynu, mae cyfeiriad at ddechrau’r gwasanaeth hwnnw i’w ystyried yn gyfeiriad at ddechrau gwasanaeth pensiynadwy ar gyfer yr hen gynllun. Ailbrisio budd a gedwir 8 1 Mae Pennod 2 o Ran 4 o Ddeddf 1993 (diogelwch ar gyfer ymadawyr cynnar: ailbrisio buddion cronedig) wedi ei haddasu fel a ganlyn. 2 Wrth gymhwyso Pennod 2 at y diben o ailbrisio budd sydd yn daladwy i P, neu mewn perthynas â P, o dan yr hen gynllun— a yn adran 83(1)(a)(ii) (cwmpas Pennod 2), mae’r cyfeiriad at y dyddiad y daw gwasanaeth pensiynadwy P i ben i’w ystyried yn gyfeiriad at y dyddiad y daw gwasanaeth pensiynadwy P i ben mewn perthynas â’r cynllun newydd; a b mae cyfeiriadau dilynol yn y Bennod honno at “the termination date” a “pre-pension period” i’w dehongli yn unol â hynny. Diogelu cynyddiadau mewn lleiafsymiau pensiwn gwarantedig 9 1 Mae Pennod 3 o Ran 4 o Ddeddf 1993 (diogelwch ar gyfer ymadawyr cynnar: diogelu cynyddiadau mewn lleiafsymiau pensiwn gwarantedig (“gwrth-ffrancio”)) wedi ei haddasu fel a ganlyn. 2 Wrth gymhwyso’r Bennod honno i P fel aelod o’r hen gynllun— a yn adran 87(1)(a)(i) (egwyddor diogelwch cyffredinol), mae’r cyfeiriad at y dyddiad pan fo P yn peidio â bod mewn cyflogaeth sydd wedi ei chontractio allan drwy gyfeirio at gynllun i’w ystyried yn gyfeiriad at y dyddiad pan fo P yn peidio â bod mewn cyflogaeth sydd wedi ei chontractio allan drwy gyfeirio at y cynllun newydd; a b mae cyfeiriadau dilynol at “the cessation date” i’w dehongli yn unol â hynny. Diogelu cynyddiadau mewn lleiafsymiau pensiwn gwarantedig ar ôl diddymu contractio allan 10 1 Mae Pennod 3 o Ran 4 o Ddeddf 1993 (diogelwch ar gyfer ymadawyr cynnar: diogelu cynyddiadau mewn lleiafsymiau pensiwn gwarantedig (“gwrth-ffrancio”)) wedi ei haddasu fel a ganlyn. 2 Wrth gymhwyso’r Bennod honno i P fel aelod o’r hen gynllun— a yn adran 87(1)(a)(i) (egwyddor diogelu gyffredinol), mae’r cyfeiriad at y dyddiad pan fo P yn peidio â bod mewn gwasanaeth pensiynadwy o dan gynllun a oedd, cyn yr ail ddyddiad diddymu, yn gynllun seiliedig ar gyflog a gontractiwyd allan, i’w ystyried yn gyfeiriad at y dyddiad pan fo P yn peidio â bod mewn gwasanaeth pensiynadwy mewn perthynas â’r cynllun newydd; a b mae cyfeiriadau dilynol at “the cessation date” i’w dehongli yn unol â hynny. Gwerthoedd trosglwyddo 11 1 Mae Pennod 4 o Ran 4 o Ddeddf 1993 (diogelwch ar gyfer ymadawyr cynnar; gwerthoedd trosglwyddo) wedi ei haddasu fel a ganlyn. 2 Wrth gymhwyso’r Bennod honno i P fel aelod o’r hen gynllun, yn— a adran 93(1)(a) (cwmpas Pennod 4), b adran 97(3)(a) (cyfrifo cyfwerthoedd ariannol), ac c adran 98(1A) a (3) (amrywio a cholli hawliau o dan adran 94), mae cyfeiriad at derfynu gwasanaeth pensiynadwy P i’w ystyried yn gyfeiriad at derfynu gwasanaeth pensiynadwy P mewn perthynas â’r cynllun newydd. Rheoliadau gwerthoedd trosglwyddo 12 1 Mae Rheoliadau Cynlluniau Pensiwn Galwedigaethol (Gwerthoedd Trosglwyddo) 1996 wedi eu haddasu fel a ganlyn. 2 Wrth gymhwyso rheoliad 3 o’r Rheoliadau hynny (rheolau ar barhad cyflogaeth ar ôl terfynu gwasanaeth pensiynadwy) i P fel aelod o’r hen gynllun— a ym mharagraff (1), mae cyfeiriad at gyflogaeth y mae cynllun yn gymwys iddi i’w ystyried yn gyfeiriad at gyflogaeth y mae’r cynllun newydd yn gymwys iddi; b ym mharagraff (1)(a), mae cyfeiriad at wasanaeth pensiynadwy P yn terfynu ar gais P i’w ystyried yn gyfeiriad at wasanaeth pensiynadwy P mewn perthynas â’r cynllun newydd yn terfynu felly; ac c ym mharagraff (1)(b)(i), mae cyfeiriad at wasanaeth pensiynadwy P yn parhau tan y dyddiad gwarant i’w ystyried yn gyfeiriad at wasanaeth pensiynadwy P mewn perthynas â’r cynllun newydd yn parhau felly. Wrth gymhwyso rheoliad 4 o’r Rheoliadau hynny (hawl i gael cyfwerth ariannol ychwanegol pan derfynir cyflogaeth y mae’r cynllun yn gymwys iddi) i P fel aelod o’r hen gynllun, ym mharagraffau (1), (2), (3)(a) a (4), mae cyfeiriad at derfynu cyflogaeth P i’w ystyried yn gyfeiriad at derfynu cyflogaeth P y mae’r cynllun newydd yn gymwys iddi. RHAN 4 Addasu’r gyfundrefn drethu Tâl lwfans oes 13 1 Mae’r rheoliad hwn yn gymwys i berson (P)— a sy’n aelod o’r hen gynllun, pa un ai yn rhinwedd gwasanaeth pensiynadwy ar gyfer y cynllun hwnnw neu wasanaeth cynllun trosglwyddo tybiedig o dan baragraff 2 o Atodlen 7 i Ddeddf 2013 (cyswllt cyflog terfynol); b sy’n aelod o’r cynllun newydd yn rhinwedd gwasanaeth pensiynadwy ar gyfer y cynllun newydd; c y telir iddo bensiwn afiechyd haen uchaf neu haen isaf o dan reoliad 74 (hawlogaeth i bensiwn afiechyd haen isaf a phensiwn afiechyd haen uchaf) o Reoliadau Cynllun Pensiwn y Diffoddwyr Tân (Cymru) 2015; a d sydd â phensiwn afiechyd a delir o’r cynllun newydd, sydd wedi ei leihau o ganlyniad i P gael yr hawl i daliad o bensiwn cynllun (o fewn ystyr paragraff 2 o Atodlen 28 i Ddeddf Cyllid 2004 ) o dan yr hen gynllun. 2 Mae adran 216 o Ddeddf Cyllid 2004 (digwyddiadau crisialu budd a symiau a grisielir) wedi ei haddasu o ran y modd y’i cymhwysir i P, fel y pennir ym mharagraff (3). 3 Mae taliad o unrhyw bensiwn cynllun i P o’r hen gynllun i’w drin fel pe na bai’n ddigwyddiad crisialu budd o fewn ystyr adran 216 o Ddeddf Cyllid 2004. Tâl lwfans blynyddol 14 1 Mae’r rheoliad hwn yn gymwys i berson (P)— a sy’n aelod o’r hen gynllun, pa un ai yn rhinwedd gwasanaeth pensiynadwy ar gyfer y cynllun hwnnw neu wasanaeth cynllun trosglwyddo tybiedig o dan baragraff 2 o Atodlen 7 i Ddeddf 2013 (cyswllt cyflog terfynol); b sy’n aelod o’r cynllun newydd yn rhinwedd gwasanaeth pensiynadwy ar gyfer y cynllun newydd; ac c sy’n cael yr hawl i daliad o bensiwn afiechyd haen isaf o dan reoliad 74 o Reoliadau Cynllun Pensiwn y Diffoddwyr Tân (Cymru) 2015. 2 Mae adran 234 o Ddeddf Cyllid 2004 (trefniadau buddion diffiniedig) wedi ei haddasu o ran y modd y’i cymhwysir i P fel a bennir ym mharagraff (3). 3 Wrth gyfrifo gwerth terfynol hawliau P o dan y cynllun newydd ar gyfer y cyfnod mewnbwn pensiwn pan gaiff P yr hawl i daliad o’r pensiwn afiechyd haen isaf, rhaid peidio â chyfrif fel rhan o’r gwerth terfynol yr elfen o’r pensiwn afiechyd haen isaf sy’n cynrychioli gwasanaeth pensiynadwy ar gyfer yr hen gynllun. RHAN 5 Addasu darpariaethau budd gwasanaeth byr Budd gwasanaeth byr 15 1 Mae’r rheoliad hwn yn gymwys i berson (P)— a sy’n aelod gohiriedig o’r cynllun newydd; b sydd â hawl i gael buddion o dan y cynllun newydd; ac c y mae— i ei hawlogaeth i gael buddion o dan y cynllun newydd wedi ei phenderfynu gan, neu ii ei fuddion o dan y cynllun newydd yn cael eu cyfrifo drwy gyfeirio at, oedran pensiwn gohiriedig P yn hytrach nag oedran pensiwn arferol P. 2 At ddibenion y gofynion yn adrannau 71, 72, 74 a 75 o Ddeddf 1993 ac mewn unrhyw is-ddeddfwriaeth a wneir o dan Bennod 1 o Ran 4 o’r Ddeddf honno, fel y maent yn gymwys i P, anwybyddir unrhyw wahaniaeth— a rhwng hawlogaeth P i gael buddion o dan y cynllun newydd a hawlogaeth unrhyw aelod actif i gael buddion o dan y cynllun newydd, neu b rhwng y cyfrifiad o fuddion P o dan y cynllun newydd ac unrhyw gyfrifiad o fuddion aelod actif o dan y cynllun newydd. Leighton Andrews Y Gweinidog Gwasanaethau Cyhoeddus, un o Weinidogion Cymru 17 Mawrth 2015